JohanHeinsen/ENO huggingface dataset:
Aarhuus Stifts-Tidende, 1798-10-20
Den 4de hujus kjørte en Bonde fra Frederichsborg, med en Garversvend til Frederichsund, og da Garver svenden var afsadt, vilde Bonden kiøre hiem til Sigerslev Vester, men man fandt ham paa halvveien død paa en høi Bakke og Vognen paa alle fire Kieppe. Den 10de gik en Mand af Frederichsborg ud i den saakaldte Rønne Vang, og fandtes et par Timer derefter død at et Slag.
Aarhuus Stifts-Tidende, 1798-10-20
2 engelske Soldatere, som forleden vare komne i Land til Helsingøer fra de nyeligen ankomme engelske Krigsskibe, kom i et Vertshuus i Klammerie med Verten, en dansk Artillerist, som de med Bajonetten de havde ved Siden, stak i Armen, og en dansk Jæger som uskyldigviis kom til, blev stukken meget farlig i Siden. De bleve arretterede og skulde været straffede her; men paa Capitainens Forestilling, at han desuden havde Mangei paa Folk, bleve de ham udleverede, imod hans Forsikring at de i Engeland skulle blive straffede, og den danske Regiering blive rapporteret og Opfyldelsen.
Aarhuus Stifts-Tidende, 1798-10-20
J politisk og physisk Magasin fortælles en Umenneskelighed af en dansk Skibscapitain, en Vestfarer, som forleden paa sin Fart saae et Vrag drive paa Lasten, der gav Nødssignal, og hvis Mandskab han efter Omstændighederne letteligen kunne have reddet, hvorom og alle Styrmændene anmodede ham; men ikke var at overtale dertil. Redacteuren vil ikke nævne hans Navn. Men dersom han engang tænker, at hans ubarmhiertige Haardhed maaskee ene var Skyld i, at Hustrue og umyndige Børn nu savne en Fader, Forældre deres eneste haabefulde Yndling, en Pige sin Elsker, som hun nu vær tede at favne efter lykkelig overstanden Reise, da har han Hiertenag nok, til at qvæle ham sit hele Liv igiennen, om end ikke offentlig Foragt brændemærkede hans Navn.
Aarhuus Stifts-Tidende, 1798-10-20
Den franske Brig med Napper Tandy, der afgik med uforrettet Sag fra Jrland og blev forfulgt af engelske Krigskibe, er indløben til Bergen, og har underveis gjort 2 eller 3 engelske Priser.
Aarhuus Stifts-Tidende, 1798-10-20
J September Maaned er der udskibet fra Kønige berg til Danmark og Norge: Hvede 20 Læster. Rug 429 Læster. Pot Aske 557 Steen.
Aarhuus Stifts-Tidende, 1798-10-20
J Følge Extract af Øresunds Skibslistebog for Septembermaaned ere i bemeldte Maaned i alt passerede igiennem Sundet 938 Skibe.
Aarhuus Stifts-Tidende, 1798-10-20
Nyekiøbing, den 9de October. Natten til den 15de September sidstleden, forulykkede ved Botøe her paa Falster, Skipper Andreas Thomesen med sin førende Galease, Charlotte Sophia kaldet, drægtig 26 Commercelæster, kommen fra Kiøbenhavn med Baglast og bestemt til Faaborg i Fyen, for at indtage Brænde. Haab haves om, at Fartøiet skal kunne blive bierget. Ligeledes ere Natten til den 30te September forulykkede 2de andre Fartøier paa Giedser Rev, Vesten for Landet, med en stærk Nordost Vind. Den første en Galease, Enigheden kaldet, ført af Skipper Carl Petersen, drægtig 39 Commercelæster, kommen fra Carlscrone og bestemt til Corsøer i Sielland. Ladningen bestod af Tømmer og 234 Stkr. Steenfliser. Tømmeret er bierget; men Fliserne tilligemed Fartøiet. blive formodentlig total forliste. Den anden og en Galease, Neptuna kaldet, drægtig 32 Commercelæster, ført af Capitain F. M. Bendschneider, fra Wolgast i Pommeren bestemt til Stralsund. Af Ladningen, som bestod af 50,000 Stkr. Muursteene, er omtrent den halve Deel bleven bierget; den øvrige halve Deel, saavelsom Skibet, kan ei ventes at blive bierget, da Skidet næsten er fyldt med Vand.
Aarhuus Stifts-Tidende, 1798-10-20
Aarhuus. Udpasserede. Den 20de October: Kammerherinde Reetz Tott, med Svitte, Capitain Fuglede, Lieutnant Fuglede, Brødrene Forpagter og Student Borchsenius, Student Rørdam, Kiøbmandskarl Ful ling, Heste og Qvæghandler Anders Nielsen med Køer.
Aarhuus Stifts-Tidende, 1798-10-20
Udenlandsk. Frankrig. J det 500des Raad beskieftiger man sig nu overordentlig med de offentlige Paalægs Jnddrivelse, for om mueligt at istandbringe en Ligevægt mellem Jndtægterne og Udgivterne. J Dagbladet Journal de Paris, skrives : Murene i Paris ere overalt beklistrede med et Bønskrift fra Rentenererne, hvori de ei alene blot forlanger en Deel af hvad de saa retmessig tilkommer, men opfordrer det lovgivende Korps til at indsee, at naar enhver bliver betalt, de da igien vil betale, ligesom enhver da ville arbeide og være tilfreds.
Aarhuus Stifts-Tidende, 1798-10-20
De fra Toulon udløbne 3 Linieskibe og 1 Fregat ere igien indløbne i Havnen. Derimod har man ikke hørt noget til det fra Brest den 26de September udløbne Linieskib med 8 Fregatter.
Aarhuus Stifts-Tidende, 1798-10-20
Deeligenen som den 25de September afgik fra Paris til Angers, er af 15 velklædte Røvere overrumplet, som fratog dem 20,000 Franker.
Aarhuus Stifts-Tidende, 1798-10-20
Beretningerne fra Dol ere gyselige. Havet har der ved at bryde igiennem Digerne, sadt 6000 Hectarer, af det frugtbareste Agerland under Vand. Husene og Qvæghiordene have Bølgerne taget bort med sig, og 10,000 Familier irrer hielpeløs omkring uden Huuslye. Denne Ulykke havde ikke skeet, hvis man ei i de sidste 8te Aar havde været saa ligegyldige med den saa nødvendige Udbedring paa Digerne, og man kan endnu befrygte større Ulykker, naar det atter igien bliver høi Flod.
Aarhuus Stifts-Tidende, 1798-10-20
Efter en Liste i de franske Blade, skal der siden Revolutionens Begyndelse, eller fra den 14de Julii 1789, være udvandret 124,000 Mennesker.
Aarhuus Stifts-Tidende, 1798-10-20
Tydskland. Foruden det i forrige Avis ommeldte af den sidste franske Notes Jndhold, er endnu følgende at anmærke. 1) De Franske forlanger al Rhintold ophævet, især den Elsflether Told, hvorved Hanover vil tabe en betydelig aarlig Jndkomst, samt at de tvende Hansestæder Bremen og Hamborg med den frie Rigsstad Frankfurt skal beholde deres politiske Existence. 2) Paastaaer de en Commercialbroes Anlæggelse. 3, De franske Tropper kan ikke trækkes tilbage fra den høire Rhinbredde før Freden er sluttet. 4) Riget skal forpligte sig til, ikke at anlægge noget Fort eller forskandset Leier paa 3000 Favne nær den høire Rhin bredde. Man vil alt forud sige, at Rigsdeputationen ikke bevilger den Elsflether Wesertolds Ophævelse, og vil paastaae, at de Lüticher Emigrantere, skal have samme Rettigheder som de, i de andre aftraadte Lande, samt mere Bestemthed i den Punkt som angaaer Emigranterne, saavelsom i den over Rhingrændsen, Toldens Ophævelse og Gieldssagerne. Grev Metternich høitideligholdt Keiserens Navnedag den 4de October, hvortil de franske Gesandtere og vare indbudne, men de undskylte sig med, at de og havde en Fest, at høitideligholde, nemlig Aarsdagen 1795, da Barras og Buonaparte overvandt de Pariser Sectioner.
Aarhuus Stifts-Tidende, 1798-10-20
J Frankfurt har man dog Haab om at en Deel af de franske Tropper snart vil forlade den høire Rhinbredde, og at der ikke skal forblive flere end 8 til 10,000 Mand.
Aarhuus Stifts-Tidende, 1798-10-20
Fra Coln skrives, at der alt er gjort Begyndelse med Leverancer til Magasiners Anlæggelse. Saa har de Franske og ophævet de 3 Gymnaster i Coln tilligemed det Churfyrstelige Seminarium, med den befaling, at Professorerne og Seminaristerne skulle inden 3 Dag være udflyttede deraf. Alt blev forseglet og det rige Seminariums Jndkomster overleverede til Municipalitegivningen, hvori alle Republikanske Fester skal høitidetet. Jesuiterkirken er indrettet til et Tempel for Lovligholdes.
Aarhuus Stifts-Tidende, 1798-10-20
Fra Maynstrømmen skrives: At der arbeides stærk paa Festningsværkerne ved Ulm, som medio October skal være besadt med 300 Artilleriestykker, ligesom at der skal komme til at staae 20,000 Mand i Nær lagt nye Forskandsninger. Wirsburg skal erholde Øster heden deraf. Ved Bregenzer Skoven bliver der og anrigskbesætning, og de Schwabiske Kredstænder skal levere et betydelig Partie af Kornvare. J Bayern bliver den churfyrstelige Armee meget forstærket, og inden faa Uger skal der udskrives 16000 Recruter. J München, er der i nogle Aar uophørlig bleven støbt Kanoner.
Aarhuus Stifts-Tidende, 1798-10-20
Holland. Her kommer daglig mange Fremmede tilreisende, især fra Brabant, som for det meste ere unge, Mennesker der flygter, for at blive frie for Militairtieneste. De i Engeland sig befindende hollandske Krigsfanger, har ansøgt om et Tillæg til deres daglige Underholdning, da de ikke kan leve af de dem tillagte 3 Stuiver og 6 Pf. hvis ikke bleve de nødte til at tage Tieneste i Engeland.
Aarhuus Stifts-Tidende, 1798-10-20
Den nye franske Gesandt Lombard von Langres var aldrig saasnart ankommen til Haag, for det strax blev besluttet at Borger Schimmelpennink skulle reise til sin Gesandtskabspost i Paris. Man troer at denne hastige Udnævnelse og Afreise maae have vigtige Aarsager til Grund.
Aarhuus Stifts-Tidende, 1798-10-20
Et Rygte siger at den nye franske Gesandt skal af vor Republik søge at udvirke en Conscription af 70,000 unge Mennesker.
Aarhuus Stifts-Tidende, 1798-10-20
Jtalien. J Rom har de øvrige 4 Consuler fulgt Borger Angeluccis Exempel og taget deres Afskeed, og den franske General har igien udnævnt 5 andre i deres Sted, ligesom og paa nye ophævet 4 Klostere, samt indkaldt alle siden den 28de Septbr. 1797 fraværende Jndvaanere, inden 30 Dage at komme tilbage, hvis ikke, ansees de for Emigrantere, og deres Godser bliver confiskerede.
Aarhuus Stifts-Tidende, 1798-10-20
Den keiserlige provisoriske Commission i Venedig er nu ophævet, og i dens Sted anordnet et Departement af 5 Medlemmer.
Aarhuus Stifts-Tidende, 1798-10-20
Paa Malta har Jndvaanerne gjort Opstand imod Franskmændene, fordi at de franske Commissarier, da deres Penge vare opgaaede, med militair Eskorte ville bemægtige sig det overflødige Sølv i Kirkerne. Medens de vare inde i en af de rigeste Kirker, forsamlede Folket sig uden for samme, forsynede med alleslags Vaaben. De Franske skiød imellem dem, og der bleve flere Mennesker paa begge Sider, endelig maatte Franskmændene retirere til Hovedstaden Valette, men og her vare Jndvaanerne opstandne mod dem, saa at Franskmændene maatte trække sig ind i Fortet St. Elmo. De insurgerte Maltesere, har nu begyndt at udgrave den Brønd hvorfra Fortet faaer sit Vand.
Aarhuus Stifts-Tidende, 1798-10-20
Tyrkiet. J Constantinopel bliver der endnu daglig opsøgt Republikanske Franskmænd, de føres som Arrestanter til det franske Gesandtskabshuus hvilket nu er besadt af 200 Janitskarer. Med den franske Gesandt Ruffin er endnu 7 andre Personer indsatte i de 7 Taarne, nemlig: begge hans Tolke, en Cancellist og 2 Secretairer, samt General Menau, som har commanderes det i Portens Tieneste standne ridende Artillerie og en ved Navn Costeros, som forhen har været Adjutant hos Aubert Dubayet.
Aarhuus Stifts-Tidende, 1798-10-20
Alle paa Øen Smyrna nedsatte Franskmænd ere arresterede, og Consulen Jean Bon St. Andre, er tilligemed Arkivet sendt til Constantinopel.
Aarhuus Stifts-Tidende, 1798-10-20
Den 20de September gik den foreenede russiske og tyrkiske Flaade, som bestod af 19 Linieskibe under Seil til Archipelaget.
Aarhuus Stifts-Tidende, 1798-10-20
De gyptiske Beyer staaer i nøie Forbindelse med Admiral Nelson, giver ham Underretning om alt, og han giver dem igien Raad. Porten som frygter for at Franskmændene skal trække frem til Mecca, og plyndre Helligdommen, har sendt flere Courerer til Scheriff som commanderer i den Deel af Arabien, for at underrette ham derom.
Aarhuus Stifts-Tidende, 1798-10-20
Man har nu inderretning, at Festningsforværkerne for Widdin og Ziegenner Forstaden, er ved Storm indtagen af Storherrens Tropper.
Aarhuus Stifts-Tidende, 1798-10-20
Adskilligt Ved Buonapartes Armee skal der grassere stærk Blodgang, som daglig henriver mange Mennesker. Paa de af Engelænderne ved Abukir tagne, opbrændte og i synk skadte franske Skibe, var der 8930 Mand. Deraf ere dræbte, druknede og opbrændte 5225 Mand.
Aarhuus Stifts-Tidende, 1798-10-20
De russiske Tropper er endnu ikke komne ind i Galizien, men skal staae paa Grændsen. J det Teschinske, Mæhren og Bøhmen, er der alt bestilt Qvarteer for dem, og paa den hele Route anlagt Magasiner til deres Underholdning.
Aarhuus Stifts-Tidende, 1798-10-20
Da Pesten har yttret sig paa Grændsen af Galicien og Volhynien i Egnen omkring Brody, saa er allerede trukken en Cordon paa den Østerrigske Grændse. Ogsaa fra den preusiske Side ere adskillige militairiske Divisioner rykkede frem til Grændserne, som have det strængeste Opsyn med at ingen Vare som kunne modtage Smitten, maae passere over Grændserne.
Aarhuus Stifts-Tidende, 1798-10-20
Kongen af Neapel skal have overladt hele Øen Sicilien til Engeland, saalænge Krigen varer, hvorfor de engelske Tropper fra Portugal føres nu derhen. Dr. Rødde i Hamborg har mistet sin Kone pludselig og uventet strax efter hun var forløst. Man skar hende op og fandt en Polpp i hendes høire Hiertekammer, som Aarsag til hendes Død.
Aarhuus Stifts-Tidende, 1798-10-20
J den 647de Trækning i Altona er udtrukken følgende Nummere: 89. 51. 6. 58. 4.
Aarhuus Stifts-Tidende, 1798-10-20
Bekiendtgiørelser. Da Hr. Cetti fra Kiøbenhavn, formedelst indløbne Hindringer, forbliver her i Byen til paa Mandag, saa meldes herved, at han endnu i Dag foreviser sine Konster, ligesom, og at hos ham kan faaes alle Slag af ham forfærdigede Konstsager tilkjøbs.
Aarhuus Stifts-Tidende, 1798-10-20
Fra Lystrup Mark er den 10de October bortkommen en sortebrun blæsset Hest, over 10 Qvarteers Høide, som lammer lidet paa det bagerske Been, samt et fortebrun Øg som har et Flaad under det venstre Øre; hvem som kan give Oplysning om disse, og vil melde det til Knud Nielsen Smed i Lystrup, kan derfor vente en Douceur. For omtrent 3 Uger siden er bortkommen fra Liisberg Mark en rødhielmet Tyr, hvid over Manken, med i hvide Fødder, og i det høire Øre en Split og en Skure bag ved samme, samt en sort Stud, som en vindblæsset. Hvo som kan opdage disse for Eieren Christen Larsen i Liisberg, kan derfor vente en god Douceur. Hos Jochum i Tasken, imellem det lille og store Torv, er at bekomme en to Etage Kakkelovn med og uden Kobbertude og Tilbehør ; ligemaade en stor Dito en Etage med og uden Jernrør og Tude, sammestæds nye Gaasefier for billig Priis.
Aarhuus Stifts-Tidende, 1798-10-20
Natten imellem den 14de og 13de October, er i sortebruun stiernet Hoppe 5 i 6te Aar, ringfodet paa den høire Bagfod, got 10 Qvarteer og mageragtig, bleven borte for Peder Jensen i Sønder-Taastrup, Harlev Sogn, Skanderborg Amt; hvem som kan opdage samme, og tilmelde Eieren det, loves en passende Douceur, Nyelig hiemkomne Trondhiemske Sild faaes i Tønder og Fierdinger hos Schmidt og Galthen. Af Hr. Soldins nye udkomne Oplags=Skrivter er mig i disse Dage til Forhandling sendte: Friderich Bracks Hændelser eller Roman, koster 2 Mk. 10 s.; Keiser. inde Catrines Levnets=Beskrivelse, 1ste Deel, 4 Mk. 12 s.; Himlen paa Jorden, af Saltmann, 5 Mk. 4 s.; Ugentlige Efterretninger No. 113 (betales Qvartaliter); Svendsens Regnebog, 3 Mk. 10 s. og Meidingers franske Grammatik, 8 Mk. 8 s. heftet; hvilket bekiendtgiøres til de Herrer Subskribenteres Efterretning, med Begiering, at de Udenbyes behageligst vilde ved Leilighed lade samme afhente, eller tilkiendegive mig deres Adresse til den dem nærmeste Kiøbstæd, og til hvem jeg samme Sted kunde lade aflægge deres Bøger, da jeg for Eftertiden skal som snarest see en hver fine Skrivter tilsendte, hvilket jeg forinden ikke kan. Aarhuus, den 20de October 1798. H. W. Schytte.
Aarhuus Stifts-Tidende, 1798-10-20
Med S. T. Hr. Doctor og Stiftsphysikus Hahns Samtykke, bekiendtgiøres hans Vidnesbyrd ved Visitationen den 4de October saaledes Ord til andet: "Atjeg ved Visitationen af Svane=Apothekets simplicia og composta, med megen Fornøielse fandt Varene af beste Art, og i fortrinligste Orden, bevidnes af Hahn. Den 4de Octbr. 1798.
Aarhuus Stifts-Tidende, 1798-10-20
Jeg skylder det Almeenheden, der saa kiendelig viser Apothekets Behandling Tiltroe. Jeg skylder det mig. som dets Bestyrer, forsikkrende, at Flid og Nøiagtighed, stedse skal være mit Formaal, til Apothekets og dets Behandlings almene Yndest. Koster.
Aarhuus Stifts-Tidende, 1798-10-20
Næste Wiborg Omslags Termin 1799 kan af Støvringgaards Godses Børnepenge bekommes til Laans 900 Rdr. mod anordnet Pant og Rente. Hvem samme paa disse Vilkaar er begierende, vilde henvende sig S. Traae, Støvringgaard, den 17de Octbr. 1798. Forvalter.
Aarhuus Stifts-Tidende, 1798-10-20
Undertegnede tager sig herved den Frihed ærbødigst at anmelde for denne Byes respective Borgere, at jeg fra nu af forfærdiger alle Slags Grovsmed=Arbeide.
Aarhuus Stifts-Tidende, 1798-10-20
forsikrende enhver, som vil forunde mig deres Arbeide, at blive behandlet med den Redelighed som anstaaer en ærekier Mand. Aarhuus, den 13de October 1798. Kuursmed J. Frandsen, boende i Gaarden No. 65 paa Vestergade.
Aarhuus Stifts-Tidende, 1798-10-20
En Dreng der har Lyst at lære Grovsmed Profession kan strax blive antagen i Lære, den bedste Omgang forsikres ham hos Kuursmed J. Frandsen.
Aarhuus Stifts-Tidende, 1798-10-20
Af en Bønde, er uden for en af Aarhuus Port funden en rød Brevtaske, hvori foruden et Pas stillet paa Malat Johan Martin, findes endnu nogle andre Dokumenter og 2de Breve, hvilken af Eieren, naar han legitimerer sig, imod dette Avertissements Bekostning og en liden Douceur kan erholdes her paa AdresseContoiret. For at forebygge al Uorden ved den utilladelige Gienvei, som baade Foraar og Efteraar har været over min og øvrige Mænds Marker i Giellerup, haver min Naboe og jeg ladet kaste en Grøvt heel igiennem Marken. Alle Uvedkommende indseer da lettelig at vi ei taaler nogen bart, enten af Kiørende, Ridende eller Gaaende med Creaturer ved Haanden over vore Marker, da det er kan skee uden ved at komme over Grøften, og sammes Nedtrædelse; enhver som træffes bliver anholt, og selv altsaa maae tilskrive sig de deraf flydende Uleiligheder. Giellerup, den 10de October 1793. Niels Povelsen. Rasmus Storm.
Aarhuus Stifts-Tidende, 1798-10-20
Da Marselisborg Skov er taxeret af udmeldte Synsmænd til et bestemt Antal Sviin, saa advares herved saarel Aarhuus Folk som andre at entholde sig fra at samle Agerne i samme. J Mangel deraf maae de tage imod Følgerne som deraf kunne flyde.
Aarhuus Stifts-Tidende, 1798-10-20
Her paa Adresse=Contoiret faaes tilkiøbs: Hoved=Mandtals-Lister, a Bog = 1 Mk. 83. Af= og Tilgangslister, a Bog 1 Mk. 33.
Aarhuus Stifts-Tidende, 1798-10-24
Indenlandsk. Kiøbenhavn.i nogen Frastand fra Khavns Rhede et til det Holsten Søndagen den 30te September og Aftenen opbrændte ske bestemt Skib med fuld Ladning. Skipperen og 16. Mand reddede sig i Skibsbaaden til Khavn. Kiøbenhavn til Finmarken og Nordlandene paa den nye Den 4de November afgaaer første Gang Breve fra indrettede Maade over Sverrig. har i Storm forslaaet været nødt til at søge en norsk Fra Norge haves Efterretning, at en fransk Fregat Havn. Den havde Landgangstropper ombord, ogsaa nogle Husarer og var sandsynligen bestemt til Jrland. Marked ikke holdet i Aar, og ligesaa ikke heller Qvæg 22de huj. i Oldenburg i Holsteen ellers indfaldende Kram Formedelst den grasserende Blodgang bliver det den markedet som skulle været holdt der Mandagen efter Mortensdag.
Aarhuus Stifts-Tidende, 1798-10-24
Natten til den 6te huj. var paa Fohr en frygtelig Jldebrand i Kirkebyen Nieblun, hvorved 5 Gaarde og sammes Udhuse inden en Time bleve lagt i Aske, og næsten intet reddet for Beboerne.
Aarhuus Stifts-Tidende, 1798-10-24
Aarhuus. Jndpasserede. Den 23de October: Amtsforvalter Lund, Propietair M. Kieldsen fra Lerchenfeldt, Proprietair Jens Ring, med Brøder Examinatus Juris Henning Ring fra Trinderup, Søren Færch, Madame Svindt og Datter, Copiist Tidemand. J et lidet Venne-Selskab, blev i Løverdags Aftes, den 20de October, indsamlet til de Fattige 4 Rigsdaler, hvorføre paa de Fattiges Vegne takkes ærbødigst af Jens Fugl. Det var othaget end efter me vige forn at før fløtte til et bedre Liv min i Livet elskende Mand Christen Jelling, efter 5 Fierding Aars Sygeleie fra mig og 6 Børn i sit Alders 57 Aar, og 33 Aars Ægteskab, hvilket bekiendtgiøres for fraværende Slægt og Venner. Aarhuus, den 22de October 1798. Helene Magrette, sal. Jellings.
Aarhuus Stifts-Tidende, 1798-10-24
Prædikanterne paa Fredag. Domkirken Hr. Stiftsprovst Jansen. Fruekirke Hr. Selmer.
Aarhuus Stifts-Tidende, 1798-10-24
Prædikanterne paa 21de Søndag efter Trefoldighed. Høimesse. Aftensang. Domkirken Hr. Stiftspr. Jansen. Hr. Studsgaard. Fruekirken Hr. Selmer. Hr. Jahnsen. Hospitalskirken Hr. Jahnsen.
Aarhuus Stifts-Tidende, 1798-10-24
Udenlandsk. Frankrig. Man har nu i Paris begyndt med Udskrivningen af de unge Mennesker i første Classe. Jmidlertid indstiller sig mange af disse godvillig til Marinen, hvoraf daglig store Transporter bortsendes til Havnene. Alle Officerer har og af Krigsministeren, faaet Befaling strax at forføie sig til deres Korpser.
Aarhuus Stifts-Tidende, 1798-10-24
Over=General Joubert kom den 7de October til Paris, men om, naar eller hvorhen han igien skal reise, er en Hemnelighed. Brest, Havre og Dunkirken saavel som alle Kanalhavnene ere erklærede i Beleiringsstand. J det sydlige Frankrig have de Misfornøiede virkelig begyndt med at udkaste Jnsurrectionsplaner, og man har der arresteret en Røverchef, som kaldte sig Kongen af Besancon. Man taler her om, at hvis der skulle udbryde Krig, skal Kongen af Sardinien give os 15000 Mand Hielpetropper.
Aarhuus Stifts-Tidende, 1798-10-24
Den til Paris ankomne Portugisiske Gesandt Norunha, er alt igien bortreist, da hans Fuldmagt langt fra ikke strakte sig til de Ting, hvorom vor Regiering ville underhandle med ham, nemlig: Det franske Gebeets Udvidelse i Gupane; at kun et lidet Antal engelske Krigsskibe maatte paa engang opholde sig i de Portugisiske, Havne; Tilladelse at indføre franske Tøyer i Portugal, og endelig at Dronningen endnu skulle betale nogle Millioner meere for Freden til Frankrig.
Aarhuus Stifts-Tidende, 1798-10-24
Man har i Paris maattet tillukke det store Operahuus, af Mangel paa Penge til at betale Skuespillerne med. Legendre har indleveret et nyt Project til en Slags nye Papiirpenges Jndførelse, som skulde gielde ligemed Penge, men det blev strax forkastet.
Aarhuus Stifts-Tidende, 1798-10-24
Engeland. Glædesfæsterne over Nelsons Seir har ei allene havt Sted i Hovedstaden men og i alle andre Stæder og Havne. Hans Andeel af Prispengene for de erobrede Skibe ere ikke saa betydelig som sædvanlig for en commanderende Aamiral, og han run er at an ste som en af Grev Vincent detascheret Officeer. Vin rent faaer en Sextendedeel af Priispengene og en anden Sextendedeel bliver deelt mellem Underadmiral Nelson, Parker, Curtis, Orde og samtlige Capitainer paa St. Vinents Flaaden. Den i London aabnede Subskription, for Enkerne og Børnene af de i Slaget blevne Søemænd er allerede voxen til 30,000 Pund. Oppositionsbladene siger: At Nelsons Seir kommer ret til Pas for Ministeren Pitt, der nu ved Parlementets Aabning den 6te November, med mere Dristighed kan fremlægge hans store nye Fordringer, og de troer ham til at paalægge en nye Taxe for ethvert erobret Linieskib.
Aarhuus Stifts-Tidende, 1798-10-24
Den 27de August har man seet Admiral Nelsor ved Øen Rhosus paa Veien til Lord St. Vincent for Cadix, hvorfra han vil begive sig til Engeland. Han har ladet Capt. Trownbringe blive efter sig, som med 6 Linieskibe bloqverer Havnen for Alexandrien. Vi vil nu bestandig holde en maade i det middellandske Hav som forened med den Russisk-Tyrkiske, skall agere der.
Aarhuus Stifts-Tidende, 1798-10-24
Den bekiendte Sir Sidney Smith skal og afgaae til det middellandske Hav.
Aarhuus Stifts-Tidende, 1798-10-24
Man veed endnu ikke med nogen Vished hvor den Brester Eskadre af 1 Linieskib og 3 Fregatter med 3000 Mand Landtropper er bleven af. Den har vel viist sig ved de irlandske Kyster, men er igien forsvunden.
Aarhuus Stifts-Tidende, 1798-10-24
Den berømte Rebellerchef Holt skal nu med Rester af sine Tropper 20 Ryttere og 50 Fodfolk have retireret sig ind i Landskabet Wicklow. Et Rygte siger at han skal der være tagen til Fange. Ellers har de adspredte Rebellere samlet sig i smaae streifende Partier i Skovene og udøver mange Gruesomheder i Wicklow og andre Stæder.